Altesaam 187 Konsortium-ramme is almal teen 'n gemiddelde prys van R6 763 vir 'n nuwe rekordomset van R1 264 700 op die plaas Dombietersfontein, Victoria-Wes, verkoop. Dit is slegs die derde Merinoveiling in die geskiedenis, wat die R1 miljoen-kerf kon verbysteek. Die vorige hoogste was R1 117 150 op Konsortium-Merino se 12de produksieveiling in Februarie behaal, toe 199 ramme verkoop is.
Die hoogste prys op die groep se afgelope Lenteveiling was R40 000 vir 'n meriete ram. Díe ram met 'n voorspelde BLUP-teelwaarde van 5.1kg vir liggaamsmassa, is deur twee boere van Loxton gekoop. Hulle is Melt van den Heever van die plaas Duikerfontein en Boetie van der Westhuizen van De Hoop.